ირლანდიელი (2019 წლის ფილმი)

ირლანდიელი (ინგ. ) — 2019 წლის ამერიკული ეპიკური კრიმინალური ჟანრის ფილმი, რომლის პროდიუსერი და რეჟისორი არის მარტინ სკორსეზე. სცენარი დაწერა სტივენ ზეილიანმა 2004 წლის შარლს ბრანდტის წიგნზე „გავიგე სახლებს ხატავ" დაყრდნობით. ფილმის მთავარ როლებში არიან რობერტ დე ნირო, ალ პაჩინო და ჯო პეში, ასევე რეი რომანო, ბობი კენავალი, ანა პეკუინი, სტივენ გრეჰემი და ჰარვი კეიტელი.

ირლანდიელის პრემიერა შედგა ნიუ-იორკის 57-ე კინოფესტივალზე და კინოთეატრებსი მცირე ხნით ჩაეშვა 2019 წლის 1 ნოემბრიდან, რასაც მოჰყვა ციფრული ნაკადი - ზე 2019 წლის 27 ნოემბრიდან. მან მიიღო კრიტიკოსების საყოველთაო აღიარება, დიდება სკორსეზეს რეჟისურისა და დე ნიროს, პაჩინოს და პეშის შესრულებებისთვის. ფილმმა უამრავი მოწონება დაიმსახურა ; ოსკარის 92-ე დაჯილდოებაზე მან მიიღო 10 ნომინაცია, მათ შორის საუკეთესო სურათის, საუკეთესო რეჟისორის, საუკეთესო მეორეხარისხოვანი მსახიობის პაჩინოსა და პეშისთვის და საუკეთესო ადაპტირებული სცენარის ნომინაციებში. გარდა ამისა, ოქროს გლობუსის 77-ე დაჯილდოებაზე იგი იყო ნომინირებული ხუთი პრემიაზე, მათ შორის საუკეთესო ფილმი - დრამა, ხოლო მან მოიპოვა 10 ნომინაცია ბრიტანეთის აკადემიის 73-ე კინოფესტივალზე, მათ შორის საუკეთესო ფილმის კატეგორიაში.

წარმოება
სცენარის შექმნა
სკორსეზემ - თან ინტერვიუში აღნიშნა, რომ ამ პროექტის თავდაპირველი განხილვა 1980-იან წლებში დაიწყო, სადაც ნათქვამია: ,,ბობი [დე ნირო] და მე მრავალი წლის განმავლობაში ვცდილობდით ეს პროექტი შეგვქმნა. ეს, ფაქტობრივად, დაახლოებით 35 წლის წინ დაიწყო. რატომღაც დროთა განმავლობაში ეს იდეა გადაგვავიწყდა”. ამის შემდეგ, სკორსეზემ დე ნიროს მომართა იდეით, მოემზადებინა მოძველებული ჰიტმანის ისტორია. სკორსეზე შემდეგ დაინტერესდა წიგნის კინოადაპტაციის რეჟისორობით და დე ნიროს, ალ პაჩინოს და ჯო პეში მონაწილეობით.

ირლანდიელი-ს სცენარის განვითარება დაიწყო 2007 წელს. სკორსეზემ ირლანდიელი-ს გამოშვებამდე სამი ფილმი გამოუშვა: ჰიუგო (2011), უოლ სტრიტის მგელი (2013) და დუმილი (2016), მოგვიანებით კი ირლანდიელი შექმნა. 2014 წლის სექტემბერში, მრავალი წლის შემდეგ, პაჩინომ დაადასტურა, რომ ირლანდიელი იქნებოდა სკორსეზეს ახალი პროექტი დუმილის შემდეგ. 2015 წლის ოქტომბერში დე ნირომ თქვა, რომ ფილმი ჯერ კიდევ ყალიბდებოდა და შეეძლო გადაღება დაწყებულიყო 2016 წელს სტივენ ეაილიანთან ერთად, რომელიც დამტკიცდა როგორც სცენარისტი. დე ნირო ასევე იყო ფილმის პროდიუსერი. 2017 წლის ივლისში გავრცელდა ინფორმაცია, რომ ფილმი იქნებოდა ხანდაზმული ფრენკ შირანის ისტორია, რომელშიც გაიხსენებდნენ მის მრავალ დანაშაულებრივ ქმედებას, რომლებსაც ის ათწლეულების მანძილზე ჩადიოდა. პროდიუსერმა ირვინ ვინკლერმაპროექტი მოიხსენია, როგორც ,,ხალხის გაერთიანება, რომლებიც ერთად მუშაობდნენ ბავშვობიდან”, ხოლო როზენტალმა თქვა, რომ ,,რაც გაგიკვირდებათ არის, როგორც სკორსეზული ფილმი, ეს უფრო ნელი ფილმია. . . . ეს ბიჭები საკუთარ თავებს ძველი შესაძლებლობებით უყურებენ. " ასევე ცდილობდა რომ ფილმის საერთაშორისო გაყიდვების უფლებება მოეპოვებინა.

2019 წლის აგვისტოში გავრცელდა ინფორმაცია, რომ ფილმის ოფიციალური ღირებულება 159 მილიონი დოლარი იქნებოდა ამასთან, წარმოების ბიუჯეტის შესახებ ანგარიშები განსხვავდებოდა. ჯეფ სნაიდერმა განაცხადა: ,, არავის არ აქვს ზუსტი ინფორმაცია ამ ფილმის ბიუჯეტის შესახებ. ნება მიბოძეთ გითხრათ რას ნიშნავს ეს. ეს ნიშნავს, რომ ბიუჯეტი ბევრად უფრო მაღალი, ვიდრე თქვენ წარმოგიდგენიათ.”

მოწონება
ოსკარის 92-ე დაჯილდოებაზე ირლანდიელმა მიიღო 10 ნომინაცია საუკეთესო ფილმისთვის, საუკეთესო რეჟისორისთვის, საუკეთესო მეორეხარისხოვანი მსახიობი პაჩინოსა და პეშისთვის, საუკეთესო ადაპტირებული სცენარი, საუკეთესო წარმოების დიზაინი, საუკეთესო გადაღებისთვის, კოსტუმების საუკეთესო დიზაინის, საუკეთესო ფილმის მონტაჟისა და საუკეთესო ვიზუალური ეფექტების ნომინაციებში, თუმცა მათგან ვერც ერთში ვერ გაიმარჯვა. ის ასევე იყო ნომინირებული ხუთი ნომინაციაზე ოქროს გლობუსის 77-ე დაჯილდოებაზე, მათ შორის საუკეთესო ფილმი - დრამასთვის.

ამერიკის 44-ე პრეზიდენტმა, ბარაკ ობამამ ირლანდიელი მისთვის 2019 წლის ფილმებს შორის საუკეთესოდ დაასახელა.